
		
			[image: ]
		

	
		
			
				Edición dixital: decembro de 2023

				© do texto: Beatriz Maceda e Eli Ríos, 2023

				© das ilustracións: Laura Suárez, 2023

				© Edicións Xerais de Galicia, S. A., 2023

				Rúa Doutor Marañón, 12, 36211, Vigo

				xerais@xerais.gal - www.xerais.gal

				ISBN: 978-84-1110-450-0

				Conversión a formato dixital: REGA.

				O poema de Alexandre Bóveda que se reproduce na páxina 19 foi cedido para este libro por Pilar García Negro e manuscrito por Luísa Villalta o 7 de febreiro de 2004.

			

		

		
			[image: ]
		

		
			
				Está prohibida a reprodución total ou parcial deste libro electrónico, a súa transmisión, descarga, descompilación, tratamento informático, almacenamento ou introdución en calquera sistema de reposición e recuperación, en calquera forma ou por calquera medio, ben sexa electrónico, mecánico, coñecido ou por inventar, sen o permiso expreso escrito dos titulares do Copyright.

			

		

	
		
			[image: ]
		

		
			
				Beatriz Maceda

				Eli Ríos

				Laura Suárez

			

		

		
			[image: ]
		

		
			[image: ]
		

	
		
			[image: ]
		

	
		
			[image: ]
		

		
			
				A Marga do Val, María Xosé Bravo, Estíbaliz Espinosa, Ana Pillado, Pilar García Negro, Marta Dacosta, María del Carmen Gómez e Susana Villalta, beizóns por doarnos palabras e azos para este álbum.

				A todas as persoas, institucións, plataformas e asociacións culturais que mantedes viva a obra e a memoria de Luísa Villalta: grazas por ser luz no camiño e música no silencio.

				As palabras gardan as memorias de todos os tempos.

				Eu son Alma. Saín do violino para contarvos a historia que agroma á beira da de Luísa Villalta: a das nosas palabras favoritas.

				Luísa Villalta nace na Coruña o 15 de xullo de 1957, nun tempo en que as persoas soñaban con mellorar a súa vida e marchaban cara a América e, pouco despois, cara a Europa. 

				Ese océano emigrante acompáñaa e mestúrase co recendo do xabón lagarto das lavandeiras, mentres camiña cara ao colexio das Xosefinas, na cidade herculina. 

				Na escola, ela é unha «pepa» feliz que soña coa obra de teatro de fin de curso, coa bandurra, coa guitarra ou con subir nos patíns para pasear a cidade que 

				tanto amará.

				Co seu violino, Luísa Villalta levábanos a calquera lugar onde voase a súa inqueda imaxinación.

				A palabra procura a súa música igual que a música quere unha palabra humana que a cante, como escribiu Villalta en O outro lado da música, a poesía. A música estivo sempre presente na súa vida e en todo o que creou: na poesía, na narrativa, no teatro, no ensaio, pero tamén era un forma de relacionarse cos seus amigos e amigas. Gustáballe reunirse na casa de Xosé Manuel Beiras ou na de Francisco Pillado e Manuela Vega, xunto con poetas e músicas, para tocar o violino, o piano ou recitar poesía.

				—A amizade ten flor que rebenta nas paredes —sorriu ao mirar para Ana, a nena que pintaba con lapis de cores tombada no chan—, só precisa das fiestras abertas e unha chave que abra todas as portas.

				Esta paixón levouna a ser Titulada Superior de Violín. Foi integrante da Xove Orquestra da Galiza, de diferentes conxuntos de cámara e tamén formou parte dun grupo de música folk, Escaino, con Paulino Pereiro, Xosé Luís Pereiro e Juan Fernán Vello.

